*És mi hisszük és tudjuk, hogy te vagy az Istennek Szentje.”*  (Jn 6,69)

Hisszük és tudjuk. Krisztus követése során a hit „megy elől”. Az alapeset az, hogy a Biblia kijelentéseit nem tudjuk értelemmel felfogni, azokat először el kell hinni. Mert az esetek nagy többségében hihetetlenek. Ezek közé tartozik első hallásra az, hogy Jézus megbocsát minden bűnt ha kérem Őt. Ugyanígy megmagyarázhatatlannak tűnik az is, hogy a Szent, Mindenható Isten nem azt veti a szememre, mennyi minden választ el Tőle, hanem szeretettel tekint rám. Ezeket el kell hinni, hogy valósággá váljanak életünkben.

Ha megszilárdul a hitem ebben, a Szent Szellem elvezet ennek okára is. Ehhez gyakran embereket is használ. Eközben elkezdem megérteni Isten bölcs tervét.

Az idézett Biblia vers szerint Péter hitte is és tudta is, hogy Jézus Istennek Szentje! Ő ma is az, nem változott és nem változik. Hidd és tudni fogod! *Vadon Gyula*